Staking by steenkoolmyn kan nóg beurtkrag bring | Maroela Media
eNCA-aanbieder dood weens Covid-19
'Dodelikste dag nóg' sedert Mianmar-staatsgreep
Veiligheidswag vas vir transitoroof wat Valkelede eis
Huishulp tydens roof doodgeskiet, werkgewer kritiek
'n Tekort aan steenkool weens 'n voortdurende staking kan die reeds onderdrukte kragnetwerk verder ontwrig.
Die DA het Dinsdag sy kommer uitgespreek oor onluste wat tans by twee van Eskom se grootste steenkoolverskaffers woed. Die party het in 'n verklaring gesê dat die Mzimkhulu Mining- en SG Coal-myne in Mpumalanga tans deur gewelddadige betogings deur die Trok-Assosiasie van Suid-Afrika (Tasa) tot stilstand gebring is.
Mzimkhulu Mining word besit deur Thema Langa. Hy is die swaer van Eskom se voorsitter, Jabu Mabuza.
Die myne het 'n dringende interdik teen die stakers by die hooggeregshof van stapel gestuur.
In dokumente wat deur Mzimkhulu Mining by die Middelburgse hooggeregshof ingedien is, beweer die maatskappy dat trokeienaars in die eMalahleni-omgewing werkers intimideer en skade aan hul eiendomme berokken.
Mack Maleka van Mzimkhulu Mining sê die onwettige optrede lei ook daartoe dat die myne nie hul kontrakverpligtinge met Eskom kan nakom nie. Maleka sê die myn moes Dinsdag sluit vir die dag, omdat niemand toegelaat is om daar in te gaan nie.
Die DA het die betoging deur Tasa ten skerpste veroordeel en dit krimineel van aard genoem. "Tasa het besluit om te betoog op 'n manier wat werkers verhoed om by hul werk uit te kom. Hulle intimideer mense en dreig om hulle seer te maak.
"Hierdie dade stel ook die kragsekerheid van die land in gevaar. Dit is onaanvaarbaar dat 'n unie 'n hele land gyselaar kan hou. Dit weerhou die steenkooltoevoer na een van die land se belangrikste strukture," sê die party.
Die DA het 'n beroep gedoen op Gwede Mantashe, die minister van minerale hulpbronne, om onmiddellik in te gryp en die betogings stop te sit, omdat dit Eskom verder kan verhoed om krag aan die land te voorsien.
"As voormalige voorsitter van die Nasionale Unie vir Mynwerkers behoort dit 'n maklike en vinnige taak vir die minister te wees," sê die party.
Die DA sê hy is ook bewus van talle kragopwekkingseenhede wat oor die afgelope naweek gebreek het. Volgens Eskom beteken dit dat die elektrisiteitsnetwerk verder onder druk geplaas word en die land weer beurtkrag kan verwag.
Zuma 'siek', kan nie voor Zondo getuig
Die MINISTER. wat sal hy nou omgee hy het dan n beleid wat staak is. Hy kom dan uit die unies
Dis geen nuwe nuus nie. Die hele land staak permanent.
Raak ontslae van unies wat die land wil regeer
Brittanje het jare gelede so deurgeloop onder moedswillige stakings deur vakbonde. Ons moet kyk hoe hulle die probleem opgelos het…. And
Jabu Mabuza se tentakels strek tot daar waar hy sy stem behoorlik dik maak in sy eise aan die belasting betaler en ekonomie. Interressant dat sy familie by steenkool voorsiening betrokke is. Baantjies vir boeties.